聖地牙哥·班拿貝球場

聖地牙哥·班拿貝球場係一座喺西班牙首都馬德里嘅足球場，目前係西甲球會皇家馬德里嘅主場，可以容納大約八萬人，係西班牙第二大，歐洲第四大嘅球場。

班拿貝球場坐落響馬德里查馬丁區卡斯提亞大道，前身係新查馬丁球場。1944年9月5號，皇家馬德里請嚟建築師文奴·門尼奧士·蒙斯特里奧、路易·阿勒曼尼·索勒嚟起新球場，同年10月27號開始起。新查馬丁球場最終響1947年12月14號起好，嗰時場地可以容納七萬五千幾個人。1955年，為咗紀念皇馬主席聖地牙哥·班拿貝，所以改名叫「聖地牙哥·班拿貝球場」。後嚟經過一系列嘅翻新同改建，目前球場可以容納81,044位觀眾。

西班牙球場
馬德里